**I N D O K O L Á S**

**a Szombathely Megyei Jogú Város Önkormányzata kizárólagos tulajdonában álló Szombathelyi Parkfenntartási Korlátolt Felelősségű Társaság megszüntetéséről és az önkormányzati feladatellátásnak költségvetési szerv által történő átvételéről szóló önkormányzati rendelethez**

Az államháztartásról szóló 2011. évi CXCV. törvény 109. § (6a) bekezdésében felhatalmazást kap a helyi önkormányzat arra, hogy rendeletben állapítsa meg az önkormányzati tulajdonú gazdasági társaságok feladatellátásának önkormányzati fenntartású költségvetési szerv által történő átvételének és a társaság e törvény alapján történő megszüntetésének részletes szabályait.

**1. §**

Az átadó gazdasági társaság és az átvevő költségvetési szerv alapadatait, valamint a feladat átvételének időpontját határozza meg.

**2. §**

A Szombathelyi Parkfenntartási Kft. megszüntetésének időpontjáról rendelkezik.

**3. §**

Az államháztartásról szóló 2011. évi CXCV. törvény 11/C. § (2) bekezdése alapján az Önkormányzat képviselőjét, és 11/A. § (3) bekezdés d) pontja alapján az Áht. 9/A. alcímben meghatározott szervezeti átalakítással és az átadás-átvétellel összefüggő feladatok végrehajtásáért felelős megjelölését tartalmazza.

**4. §**

A rendelet hatálybalépésének időpontját tartalmazza.